**Αθήνα:** 26.09.2019

**Αρ. Πρωτ.:** 1281

**ΔΕΛΤΙΟ ΤΥΠΟΥ**

**Ε.Σ.Α.μεΑ.:** 3η Συνάντηση Εταίρων στο πλαίσιο του έργου ALL IN! - ERASMUS+

Με επιτυχία ολοκληρώθηκε στις 19 και 20 Σεπτεμβρίου 2019 στη Μάλαγα η 3η συνάντηση Εταίρων στο πλαίσιο του προγράμματος Erasmus+ Programme Key Action 2, όπου η Εθνική Συνομοσπονδία Ατόμων με Αναπηρία (Εταίρος) σε συνεργασία με την FAR - The Federation for Accessibility of Romania (Επικεφαλής Εταίρος) και άλλους τρεις Ευρωπαϊκούς Εταίρους, έχουν αναλάβει την υλοποίηση του Έργου με τίτλο: ”ALL IN! INcredible Practitioners to empower adults with disABILITIES through Education, Employment & Social Entrepreneurship” «Ενδυνάμωση των Ατόμων με Αναπηρία μέσω της Εκπαίδευσης, της Απασχόλησης και της Κοινωνικής Επιχειρηματικότητας»), με διακριτικό τίτλο ALL IN!2ABILITIES.

Η 3η συνάντηση εταίρων πραγματοποιήθηκε στα γραφεία της CESUR- Centro Oficial de Formación Profesional (Επίσημο Κέντρο Επαγγελματικής Κατάρτισης) στη Μάλαγα και κατά τη διάρκειά της συζητήθηκαν θέματα που αφορούσαν στην πορεία εξέλιξης του έργου, συμπεριλαμβανομένων των επιτυχιών και των δυσκολιών του. Οι εμπλεκόμενοι εταίροι παρουσίασαν τις επόμενες δράσεις τους και έκαναν αναφορά στις μέχρι σήμερα δραστηριότητές τους. Συζητήθηκε και αναδιαμορφώθηκε το πλαίσιο συνεργασίας και επικοινωνίας και δόθηκε ιδιαίτερη έμφαση στις συλλογικές διαδικασίες επίτευξης των στόχων. Ολοκληρώνοντας, οι συμμετέχοντες εταίροι από Ελλάδα, Ρουμανία, Βέλγιο και Ισπανία όρισαν την επόμενη συνάντησή τους στις Βρυξέλλες τον Ιούνιο του 2020.

**Φωτογραφίες στο fb της ΕΣΑμεΑ.**

**Για περισσότερες πληροφορίες επικοινωνήστε με τον Πρόεδρο της Ε.Σ.Α.μεΑ. κ. Ι. Βαρδακαστάνη στο κινητό τηλέφωνο 6937157193.**

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στην ιστοσελίδα της Ε.Σ.Α.μεΑ.: [www.esaea.gr](http://www.esaea.gr/) ή [www.esamea.gr](http://www.esamea.gr/).

|  |  |
| --- | --- |
| Λογότυπο προσβάσιμου εγγράφου MS Word (*.docx) | **Προσβάσιμο αρχείο Microsoft Word (\*.docx)**Το παρόν αρχείο ελέγχθηκε με το εργαλείο ***Microsoft Accessibility Checker*** και δε βρέθηκαν θέματα προσβασιμότητας. Τα άτομα με αναπηρία δε θα αντιμετωπίζουν δυσκολίες στην ανάγνωσή του. |